Document ID: 31994D0140

Reference:
EUR-Lex - 31994D0140 - MT
Avviż Legali Importanti
|
31994D0140
Official Journal L 061 , 04/03/1994 P. 0027 - 0028 Finnish special edition: Chapter 1 Volume 3 P. 0108  Swedish special edition: Chapter 1 Volume 3 P. 0108
Id-Deċiżjoni tal-Kummissjonitat-23 ta' Frar 1994li tistabbilixxi kumitatkonsultattiv għall-koordinazzjoni tal-prevenzjoni ta' frodi(94/140/KE)Il-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi l-amministrazzjoni soda tal-finanzi tal-Komunità titlob li l-frodi kontra l-estimi tal-Komunità tkun effettivament opposta;Billi primarjament jaqa' fuq l-Istati Membri li jieħdu miżuri speċifiċi biex jikkumbattu l-frodi; billi dan jitlob kooperazzjoni mill-qrib bejn l-Istati Membri u l-Kummissjoni;Billi l-Artikolu 209a tat-Trattat jirrikjedi li l-Istati Membri jieħdu l-istess miżuri biex jikkumbattu l-frodi li jaffettwaw l-interessi finanżjarji tal-Komunità bħal ma jieħdu biex jikkumbattu l-frodi li jaffettwaw l-interessi finanzjarji tagħhom stess; billi għal dan il-għan huma għandhom, bl-għajnuna tal-Kummissjoni, jikkoordinaw l-azzjoni li jieħdu biex jipproteġu l-interessi finanzjarji tal-Komunità u biex jikkumbattu l-frodi;Billi l-Kummissjoni għandha wkoll responsabbilità konsiderevoli li ġejja mil-kompitu ġenerali tagħha li tiżgura li l-estimi tal-Komunità jiġu mħaddma sewwa u li d-dispożizzjonijiet tat-Trattat jiġu applikati;Billi huwa għalhekk mixtieq li l-Kummissjoni tingħata pariri minn kumitat magħmul minn rappreżentanti ta' l-Istati Membri li jkun jista' jiġi kkonsultat fuq kull kwistjoni marbuta mal-prevenzjoni, mal-kooperazzjoni bejn l-Istati Membri u l-Kummissjoni u mal-prosekuzzjoni ta' frodi u fuq kull ħaġa oħra marbuta mal-protezzjoni legali ta' l-interessi finanzjarji tal-Komunità;Billi l-kumitati eżistenti jispeċjalizzaw f'zoni speċifiċi biss; billi dawn il-kumitati m'għandomx jiġu sostitwiti; billi huwa madankollu utli li wieħed ikollu stampa globali ta' l-oqsma kollha ta' frodi kontra l-estimi tal-Komunità; billi jeħtieġ għalhekk jitwaqqaf kumitat orizzontali;Billi, peress li l-kumitat għandu jkun wieħed orizzontali u l-Istati Membri jeħtieġ li jkunu rappreżentati fil-livell xieraq li jirrifletti l-istrutturi amministrattivi tagħhom stess, għandhom isiru dispożizzjonijiet sabiex il-Kumitat jikkonsisti minn żewġ rappreżentanti minn kull Stat Membru,IDDEĊIDIET KIF ĠEJ:Artikolu 1Kumitat konsultattiv għall-koordinazzjoni tal-prevenzjoni ta' frodi (minn issa "il quddiem msejjaħ" il-kumitat') qiegħed jitwaqqaf fil-Kummissjoni.Artikolu 21. Il-Kummissjoni tista' tikkonsulta l-kumitat fuq kull kwistjoni marbuta mal-prevenzjoni u il-prosekuzzjoni ta' frodi u irregolaritajiet, u fuq kull kwistjoni marbuta mal- kooperazzjoni bejn l-Istati Membri jew bejn l-Istati Membri u l-Kummissjoni li teċċedi s-setgħat ta' kull kumitat settorjali sabiex torganizza b'mod aktar effettiv l-azzjoni kontra l-frodi.Il-Kummissjoni tista' tikkonsulta l-kumitat fuq kull kwistjoni marbuta mal-protezzjoni legali ta' l-interessi finanzjarji tal-Komunità.2. Kull membru tal-kumitat jista' jistaqsi jitlob lill-Kummissjoni biex il-kumitat jiġi kkonsultat fuq kull kwistjoni li taqa' fi ħdan it-termini ta' referenza tal-kumitat.Artikolu 31. Il-kumitat għandu jikkonsisti f'żewġ rappreżentanti għal kull Stat Membru. Dawn jistgħu jkunu megħjuna minn żewġ membri tal-persunal tas-servizzi interessati.2. Il-president tal-kumitat għandu jkun rappreżentant tal-Kummissjoni.3. Gruppi ta' ħidma jistgħu jitwaqqfu biex jiffaċilitaw ix-xogħol tal-kumitat.Artikolu 41. Il-Kummissjoni għandha tipprovdi servizzi segretarjali għall-kumitat.2. Il-president jista' jistieden kull persuna b'tagħrif speċjali marbut ma' xi kwistjoni partikolari fuq l-aġenda biex tieħu sehem fil-proċedimenti. L-esperti għandhom jieħdu sehem biss f'dawk il-kwistjonijiet li għalihom ġew mistiedna.3. Ir-rappreżentanti tal-dipartimenti tal-Kummissjoni interessati għandhom jattendu l-laqgħat tal-kumitat.4. Il-kumitat għandu jitlaqqa' mill-Kummissjoni.Artikolu 51. Il-Kumitat għandu jqis it-talbiet għal opinjonijiet magħmula mill-Kummissjoni. L-ebda vot m'għandu jittieħed.2. Il-Kummissjoni tista', meta titlob l-opinjoni tal-kumitat, tispeċifika żmien sa meta l-opinjoni għandha tingħata.3. Il-fehmiet espressi mir-rappreżentanti ta' l-Istati Membri għandhom jitniżżlu fil-minuti.Artikolu 6Mingħajr preġudizzju għall-Artikolu 214 tat-Trattat, meta il-Kummissjoni tinforma lill-kumitat li xi opinjoni mitluba jew mistoqsija magħmula hi marbuta ma' kwistjoni konfidenzali, il-parteċipanti għandhom jintalbu li ma jiżvelawx informazzjoni miksuba fil-kors tal-proċedimenti tal-kumitat jew tal-gruppi ta' ħidma.Artikolu 7Din id-Deċiżjoni għandha tidħol fis-seħħ fl-1 ta' Marzu 1994.Magħmula fi Brussel, fit-23 ta' Frar 1994.Għall-KummissjoniPeter SchmidhuberMembru tal-Kummissjoni--------------------------------------------------

Summary:
Il-Kumitat tal-UE għall-koordinazzjoni tal-prevenzjoni tal-frodi
Il-Kumitat tal-UE għall-koordinazzjoni tal-prevenzjoni tal-frodi
SOMMARJU TAD-DOKUMENT:
Id-Deċiżjoni 94/140/KE li tistabbilixxi kumitat konsultattiv għall-koordinazzjoni tal-prevenzjoni ta' frodi fl-UE
X'INHU L-GĦAN TA' DIN ID-DEĊIŻJONI?
              
Din tistabbilixxi l-Kumitat Konsultattiv għall-Koordinazzjoni tal-Prevenzjoni tal-Frodi (Cocolaf), li għandu l-għan li jibni l-kooperazzjoni bejn il-pajjiżi tal-UE u l-Kummissjoni Ewropea għall-prevenzjoni u l-iżgurar tal-prosekuzzjoni tal-frodi*.
PUNTI EWLENIN
Rappreżentant tal-Kummissjoni jippresjedi l-Cocolaf, li jikkonsisti f’żewġ rappreżentanti minn kull pajjiż tal-UE li jistgħu jkunu megħjuna minn żewġ rappreżentanti tal-awtoritajiet nazzjonali kompetenti.
Biex torganizza b’mod aktar effettiv kooperazzjoni mill-qrib u regolari bejn l-awtoritajiet kompetenti tal-pajjiżi tal-UE fil-ġlieda kontra l-frodi, skont l-Artikolu 325 tat-Trattat dwar il-Funzjonament tal-Unjoni Ewropea, il-Kummissjoni tista’ tikkonsulta lill-Cocolaf dwar kwalunkwe kwistjoni relatata ma’:
il-prevenzjoni u l-prosekuzzjoni ta’ frodi u ta’ kwalunkwe attività illegali oħra li tista’ taffettwa ħażin l-interessi finanzjarji tal-UE;
il-kooperazzjoni bejn il-pajjiżi tal-UE jew bejn il-pajjiżi tal-UE u l-Kummissjoni sabiex jitħarsu l-interessi finanzjarji tal-UE.
Il-Cocolaf jappoġġja x-xogħol tal-Uffiċċju Ewropew Kontra l-Frodi (OLAF), li jinvestiga l-korruzzjoni u l-imġiba ħażina serja fi ħdan l-istituzzjonijiet tal-UE, kif ukoll il-frodi kontra l-baġit tal-UE. Il-Cocolaf jikkumplimenta wkoll il-Programm Hercule III, li jiffinanzja proġetti li, fost affarijiet oħra, iżid il-kooperazzjoni bejn il-pajjiżi tal-UE, il-Kummissjoni u l-OLAF kontra l-frodi.
Il-Cocolaf, bi qbil mal-Kummissjoni, jista’ jwaqqaf gruppi ta’ ħidma li jindirizzaw kwistjonijiet speċifiċi. F’dan ir-rigward, inħolqu dawn l-erba’ sottogruppi:
Il-Grupp għall-Prevenzjoni tal-Frodi: jistimula l-kooperazzjoni fost l-awtoritajiet nazzjonali rilevanti tal-pajjiżi tal-UE u l-Kummissjoni billi jiskambja l-esperjenzi u l-aħjar prassi fil-qasam tal-prevenzjoni tal-frodi (eż.
l-esperjenza fil-valutazzjoni tar-riskju ta’ frodi,
l-iskambju ta’ prattiki ta’ frodi skoperti,
l-esperjenza fl-iżvilupp u l-implimentazzjoni ta’ strateġiji jew politiki jew miżuri, eċċ. nazzjonali jew settorjali kontra l-frodi).
Il-Grupp li Jirrapporta u Janalizza l-Frodi u Irregolaritajiet Oħrajn: jiffoka fuq l-introduzzjoni u d-diskussjoni ta’ analiżi statistika ta’ każijiet rapportati u jikkunsidra kwistjonijiet oħrajn rilevanti għat-tħejjija tar-rapport tal-Artikolu 325.
Il-Grupp AFCOS (is-Servizz ta’ Koordinazzjoni Kontra l-Frodi): jiskambja l-esperjenza u l-aħjar prassi fil-koordinazzjoni investigattiva bejn l-OLAF u l-awtoritajiet nazzjonali, skont ir-regolament li jirregola l-investigazzjonijiet tal-OLAF (ir-Regolament (UE, Euratom) Nru 883/2013).
In-Netwerk tal-Komunikaturi Kontra l-Frodi tal-OLAF (OAFCN): ilaqqa’ lill-kelliema u lill-uffiċjali tar-relazzjonijiet pubbliċi minn awtoritajiet nazzjonali rilevanti u mill-OLAF sabiex jaqsmu l-istrateġiji medjatiċi u jippromwovu l-komunikazzjoni dwar il-prevenzjoni u l-iskoraġġiment tal-frodi.
Il-Kummissjoni torganizza l-laqgħat u tipprovdi servizzi ta’ segretarjat lill-Cocolaf.
SFOND
              
L-Artikolu 325 tat-Trattat dwar il-Funzjonament tal-Unjoni Ewropea jeħtieġ li l-Istati Membri għandhom jieħdu l-istess miżuri sabiex jikkumbattu l-frodi li taffettwa l-interessi finanzjarji tal-Unjoni bħal ma jieħdu sabiex jikkumbattu l-frodi li taffettwa l-interessi finanzjarji tagħhom stess. Sadanittant, il-Kummissjoni hija responsabbli għall-implimentazzjoni xierqa tal-baġit tal-UE. Għal dawn ir-raġunijiet, ġie deċiż li jiġi stabbilit kumitat li jkopri l-qasam kollu tal-frodi kontra l-baġit tal-UE.
* TERMINI EWLENIN
              
Frodi: qerq illegali maħsub biex jirriżulta fi qligħ finanzjarju jew kriminali.
DOKUMENT EWLIENI
            
Id-Deċiżjoni tal-Kummissjoni 94/140/KE tat-23 ta’ Frar 1994 li tistabbilixxi kumitat konsultattiv għall-koordinazzjoni tal-prevenzjoni ta' frodi (ĠU L 61, 4.3.1994, p. 27-28)
Emendi suċċessivi għad-Deċiżjoni 94/140/KE ġew inkorporati fit-test oriġinali. Din il-verżjoni kkonsolidata għandha valur dokumentarju biss.
l-aħħar aġġornament 25.07.2016